OzLabs/hebrew-wiki-articles huggingface dataset:
אלה נייבורג

אלה נייבורג (? - 27 באפריל 1943) הייתה רופאה יהודייה חברת הארגון הצבאי היהודי שלחמה ונפלה במרד גטו ורשה.

==קורות חיים==
אלה נייבורג נולדה בוורשה. למדה בבית הספר לבנות "יהודייה". כשהייתה נערה הצטרפה לתנועת "מסדה" ולאחר מכן לבית"ר. בתנועה פעלה לקירוב נוער יהודי מתבולל לערכי היהדות וארץ ישראל.

נייבורג למדה רפואה בפיזה באיטליה. עם סיום לימודיה, סמוך לתחילת מלחמת העולם השנייה חזרה לוורשה ועבדה בבית החולים צ'יסטה. במקביל המשיכה בפעילותה בבית"ר.

לאחר הכיבוש הגרמני, הייתה נייבורג לרופאה בגטו. בנוסף הצטרפה לאצ"י שהיה הארגון הלוחם של חניכי בית"ר והרוויזיוניסטים. היא פיתחה יחסים קרובים עם אנשי גסטפו, גרמנים ואיטלקים, דרכם השיגה מידע חיוני למחתרת וכן אספקת ציוד רפואי ונשק. היא הייתה ממארגני דירות המסתור בצד הארי, אותן תכנן הארגון מבעוד מועד.

במרד, שהחל ב-19 באפריל 1943, ליוותה את הלוחמים במהלך הקרבות בכיכר מורנובסקה והעניקה סיוע רפואי לפצועים. ב-27 באפריל נהרגה בקרב.

==לקריאה נוספת==
* [http://www.jwmww2.org/soldier.aspx?id=8079 אלה נייבורג], באתר הלוחם היהודי במלחמת העולם השנייה
* [https://www.infocenters.co.il/gfh/notebook_ext.asp?book=29115&lang=eng&site=gfh Ela Neiburg], באתר ארכיון בית לוחמי הגטאות

==הערות שוליים==

קטגוריה:רופאות יהודיות
קטגוריה:רפואה בגטו ורשה
קטגוריה:רופאים יהודים פולנים
קטגוריה:נספים בגטו ורשה
קטגוריה:לוחמי ארגון צבאי יהודי
קטגוריה:לוחמי מרד גטו ורשה
קטגוריה:פרטיזניות יהודיות
קטגוריה:פרטיזנים יהודים מפולין
קטגוריה:פולניות שנפטרו ב-1943
קטגוריה:פולנים שנפטרו ב-1943
רודיולה רוזאה

רודיולה רוזאה (שם מדעי: Rhodiola rosea) הוא צמח בעל-פרחים ממשפחת הטבוריתיים. לרודיולה קנה שורש עבה ופרחים צהובים ריחניים, הוא מגיע לגובה של 30–76 ס"מ, והוא נפוץ באדמה חולית באזורים קרים וגבוהים באירופה ואסיה. עקב שימוש מוגבר ברודיולה על ידי חברות מסחריות, באזורים מסוימים הפך הצמח למוגן תחת סכנת הכחדה<ref name=":0"></ref><ref name=":1"></ref><ref name=":2"></ref>.

== שימושים רפואיים ==
=== העת העתיקה וימי הביניים ===
התיעוד המוקדם ביותר לצמח הוא מהמאה ה-1 לספירה<ref name=":2" />.

הצמח היה בשימוש נפוץ ברוסיה וצפון אירופה. בנורווגיה נוצרו סביב הרודיולה מסורות שונות של רפואה עממית, והצמח נחשב בעבר כתרופה למספר מחלות. על פי עדויות מהמאה ה-13 ואילך, בעבר נשתלו צמחי הרודיולה על גגות בנורווגיה במטרה להרחיק רוחות מזיקות<ref name=":0" /><ref name=":1" />.

=== במאה ה-21 ===
בימינו משווק צמח הרודיולה כתוסף תזונה במטרה לשפר סיבולת, קשב, זיכרון ויכולת התמודדות עם לחץ<ref name=":1" />.

מספר מחקרים ניסו לבחון את האפקטיביות של הצמח לטיפול בעייפות פיזית או נפשית וטיפול בדיכאון קל עד בינוני, אולם נכון לשנת 2020 מחקרים אלו לא רבים, איכות חלקם חלשה ופגומה, וכן הממצאים של מחקרים אלו סותרים ואינם חד-משמעיים, כאשר בחלק מהמקרים השפעותיו של הרודיולה אף נופלות מהשפעותיהם של תוספי פלצבו<ref name=":2" />.

מחקרים אחרים הראו שבמינונים שונים לצמח השפעות סותרות - מעוררות או מרגיעות - אולם מכיוון שהיקף המחקר סביב הרודיולה לא רחב מספיק, מחקרי המשך לא הצליחו ליצור השפעה אחידה על נבדקים<ref name=":2" />.
מספר ניסויים בבעלי חיים מצביעים על השפעות חיוביות אפשריות, אולם אלו טרם הוכחו בבני אדם<ref name=":2" />.

בשנת 2019 מנהל המזון והתרופות האמריקאי שלח מכתב אזהרה למשווקים של תוספי תזונה מבוססי רודיולה, והתרה שטענות שונות במסרים השיווקיים שלהם - לפיהן הרודיולה מסייע לתחושת אושר טבעית, מפחית תאים סרטניים ומפחית את הכולסטרול הרע – אינן מבוססות ומנוגדות לחוק, והורה להם להסירן מהמידע השיווקי<ref></ref>.

== קישורים חיצוניים ==

* [https://www.drugs.com/npp/rhodiola-rosea.html רודיולה רוזאה], באתר Drugs

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:תוספי תזונה
קטגוריה:טבוריתיים
קטגוריה:דנמרק: צומח
קטגוריה:צמחים שתוארו ב-1753
מצוק ארס

מצוֹק אָרֶס (באנגלית: Ares Cliff) הוא מצוק בצידו המזרחי של האי אלכסנדר, שבאנטארקטיקה.

המצוק מורכב מאבן חול שצבעה בהיר.

גובהו של המצוק 500 מטרים מעל פני הים.

המצוק ממוקם ממזרח לקרחון מארס; המצוק ממוקם 2 קילומטרים מצפון למצוקי טו סטפ.

== היסטוריה ==
=== מיפוי המצוק ===

המצוק מופה בהתבסס על תצלומי אוויר מסוג טרימטרוגון שצולמו על ידי משלחת החקר האנטארקטית רון, שנערכה בעונת המחקר (הקיץ האנטארקטי) 1947–1948, וכן בהתבסס על סקרים על הקרקע שנערכו על ידי סקר שטחי חסות איי פוקלנד בין השנים 1948–1950.

=== מקור השם ===

שמו של המצוק ניתן לו על ידי הוועדה המייעצת לשמות אנטארקטיים של בריטניה.

השם ניתן בהתייחס לשמו של קרחון מארס הסמוך, אשר נקרא על שמו של כוכב הלכת מאדים, ואולם "מארס" הוא גם שמו של אל המלחמה מהמיתולוגיה הרומית, אשר נקרא במיתולוגיה היוונית ארס - ובשל כך שם המצוק.

== ראו גם ==
* מצוק ג'ורג'ן
* מצוק הול
* מצוקי טו סטפ
* מצוקי קורנר
* מצוקי קנונבול
* מצוקי ברן
* מצוקי קליסטו

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:564 מצוק ארס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=121898 מצוק ארס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=486&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצוק ארס] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=564&fid=antgeo_101 תצלום לוויין של אזור מצוק ארס]
* [https://www.yr.no/place/Antarctica/Other/Ares_Cliff/hour_by_hour.html מזג אוויר נוכחי מעודכן במצוק ארס]
** [https://www.yr.no/place/Antarctica/Other/Ares_Cliff/long.html תחזית מזג אוויר עדכנית ארוכת טווח עבור מצוק ארס]

== הערות שוליים ==

ארס
יחסי גאורגיה–מקסיקו

יחסי גאורגיה–מקסיקו הם היחסים הבינלאומיים בין גאורגיה למקסיקו. שתי המדינות חברות באו"ם.

== היסטוריה ==
היחסים הדיפלומטיים בין גאורגיה למקסיקו כוננו ב-8 ביוני 1992 זמן קצר לאחר התפרקות ברית המועצות.<ref name="Bosques">[https://centrogilbertobosques.senado.gob.mx/docs/F_Georgia.pdf Relaciones Bilaterales México-Georgia (in Spanish)]</ref> זמן קצר לאחר העצמאות, שתי המדינות הסמיכו שגרירים זה לזה דרך מדינות שלישיות. מאז כינון היחסים הדיפלומטיים, היחסים הרשמיים בין שתי המדינות היו מוגבלים.

בשנת 2008, במהלך מלחמת גאורגיה–רוסיה; מקסיקו נותרה נייטרלית וביקשה משני הצדדים לחתור לשלום.<ref name="Bilateral">[http://www.sre.gob.mx/images/stories/doctransparencia/rdc/memodoc/1mddgebilat.pdf Fortalecimiento y diversificación de las relaciones de México con los países de Europa: Georgia (in Spanish)]</ref> מקסיקו לא הכירה בעצמאות אבחזיה ודרום אוסטיה ורואה בהן חלקים אינטגרליים מגאורגיה. בספטמבר 2010 נכחה ראש ממשלת גאורגיה, ניקה גילאורי, בחגיגות העצמאות המקסיקנית. מאוחר יותר באותה השנה בדצמבר 2010, נשיא גאורגיה מיכאיל סאקשווילי השתתף בוועידת האו"ם בנושא שינויי אקלים (COP16) שנערכה בקנקון.

באוגוסט 2011 ביקר שר החוץ הגאורגי גריגול ושאדזה במקסיקו והודיע על פתיחת שגרירות גאורגית במדינה. השגרירות נפתחה מאוחר יותר באותה שנה במקסיקו סיטי. ביולי 2016 ביקרה משלחת מקסיקנית של ועדת קשרי חוץ בגיאורגיה.<ref>[http://www.parliament.ge/en/media/axali-ambebi/manana-kobaxidze-meqsikis-sheertebuli-shtatebis-kongresis-sagareo-urtiertobata-komitetis-delegaciis-wevrebs-shexvda.page The meeting of Manana Kobakhidze with the Delegation of the Foreign Relations Committee of the Congress of the United Mexican States]</ref>

== ביקורים רמי דרג ==
ביקורים רמי דרג מגאורגיה למקסיקו
* ראש ממשלת גאורגיה ניקה גילאורי (2010)
* נשיא גאורגיה מיכאיל סאקשווילי (2010)
* שר החוץ גריגול ושאדזה (2011)

ביקורים רמי דרג ממקסיקו לגאורגיה
* הסנאטורית גבריאלה קואבאס בארון (2016)

== הסכם דו צדדי ==
שתי המדינות הסכימו על מזכר הבנות להקמת התייעצויות פוליטיות בנושאי עניין הדדי.

== יחסי סחר ==
שגרירות גאורגיה במקסיקו סיטי
בשנת 2019 הסתכם הסחר הדו-כיווני בין שתי המדינות ב-23 מיליון דולר.<ref>[http://www.economia-snci.gob.mx/sic_php/pages/estadisticas/ Mexican Ministry of the Economy: Georgia (in Spanish)]</ref> הייצוא העיקרי של גאורגיה למקסיקו כולל: מגנזיום, מסמרים וברגים ומטוסים. הייצוא העיקרי של מקסיקו לגאורגיה כולל: טקילה, בירה ואופרות סבון מקסיקניות.

== נציגויות דיפלומטיות ==
* גאורגיה מחזיקה שגרירות במקסיקו סיטי.<ref>[http://www.mexico.mfa.gov.ge/default.aspx?sec_id=433&lang=3 Embassy of Georgia in Mexico City]</ref>
* מקסיקו מוסמכת לגאורגיה משגרירותה באנקרה, טורקיה ומחזיקה בקונסוליית כבוד בטביליסי.<ref>[https://embamex.sre.gob.mx/turquia/ Embassy of Mexico in Turkey)]</ref>

==קישורים חיצוניים==

== הערות שוליים ==
גנון אדום זנב

גנון אדום זנב (שם מדעי: Cercopithecus ascanius) הוא מין של קוף בעל זנב מהסוג גנון, החי ביערות מרכז אפריקה. הוא קרוב מאוד למין גנון לבן שפה.
== מאפיינים ==
הגנון מגיע לאורך 40 עד 60 סנטימטרים ומשקלו 3 עד 6 קילוגרם. הקוף בעל פרווה בצבע אפור עד ירוק-זית והרגליים וציצת הראש כהים יותר. הפנים כחולות ובעלות זקן לחיים, אף וסנטר לבנים. הזנב ארוך יחסית וצבעו אדום בהיר.

הקופים חיים בקבוצות של 7 עד 30 פרטים הנעים בעיקר על העצים של יערות מרכז אפריקה ומורכבים מזכר ונקבה דומיננטיים ומצאצאיהם. ידוע שקוף זה מתרבה עם המין גנון כחול.

הגנון מצוי בטבע במדינות: אנגולה, קמרון, הרפובליקה המרכז-אפריקאית, הרפובליקה הדמוקרטית של קונגו, קניה, רוואנדה, דרום סודאן, טנזניה, אוגנדה, זמביה וייתכן שגם בבורונדי.

קוף זה הוא פרוגיבור בעיקרו אך יגוון בעלים, פירות וחרקים. בתורו הוא נטרף בידי עופות דורסים כמו עיט כתר, שימפנזות ונמרים. ישנם גם שבטים אפריקאים הצדים אותו, אך הוא איננו בסכנת הכחדה.

===תת-מינים===
* Cercopithecus ascanius schmidti
* Cercopithecus ascanius ascanius
* Cercopithecus ascanius atrinasus
* Cercopithecus ascanius katangae
* Cercopithecus ascanius whitesidei

==קישורים חיצוניים==

==הערות שוליים==

קטגוריה:גנונים
קטגוריה:הרפובליקה הדמוקרטית של קונגו: יונקים
קטגוריה:בורונדי: יונקים
יחסי מונטנגרו–מקסיקו

כתב ההאמנה שלו לנשיא מקסיקו אנריקה פניה נייטו, 2018]]
יחסי מונטנגרו–מקסיקו הם יחסי החוץ בין מונטנגרו לבין מקסיקו.

== סקירה כללית ==
מקסיקו הכירה בעצמאות מונטנגרו ב-19 ביולי 2006, ויחסים דיפלומטיים בין מונטנגרו למקסיקו כוננו ב-5 ביוני 2007. שתי המדינות מנהלות יחסים ידידותיים באופן מסורתי המבוססים על כבוד ומוכנות מלאה להגדיל את שיתוף הפעולה בתחומים בעלי עניין הדדי.

== יחסי סחר ==
בתקופה ינואר–אוגוסט 2018 הסתכם הסחר בין מונטנגרו למקסיקו ב-2.2 מיליון אירו. בשנת 2017 הסתכם הסחר בין מונטנגרו למקסיקו ב-2.97 מיליון אירו.

== נציגויות דיפלומטיות ==
* מקסיקו מוסמכת למונטנגרו משגרירותה בבלגרד, סרביה.
* מונטנגרו מוסמכת למקסיקו משגרירותה בוושינגטון די. סי., ארצות הברית.

==קישורים חיצוניים==

== הערות שוליים ==
יחסי מולדובה–מקסיקו

יחסי מולדובה–מקסיקו הם יחסי החוץ בין מולדובה לבין מקסיקו.

== סקירה כללית ==
היחסים בין המדינות כוננו ב-14 בינואר 1992. במאי 1995 נערך ביקור עבודה במקסיקו של משלחת מולדובה בראשות סגן שר החוץ של הרפובליקה של מולדובה, מר אלכסנדרו בוריאן.

== יחסי סחר ==
על פי נתוני הלשכה הלאומית לסטטיסטיקה, בשנת 2013 הסתכם המסחר המולדובי–מקסיקני ב-6179.5 אלף דולר. זה גדל פי 2 בהשוואה לזו שנרשמה בשנת 2012. יצוא הסחורות ממולדובה באותה התקופה למקסיקו הסתכם ב-21.6 אלף דולר, לעומת 12 אלף דולר בשנת 2012, בעוד שהיבוא ממקסיקו הסתכם ב-6157.7 אלף דולר לעומת 3127.4 אלף דולר בשנת 2012.

== נציגויות דיפלומטיות ==
* מקסיקו מוסמכת למולדובה משגרירותה באתונה, יוון ומחזיקה בקונסוליית כבוד בקישינב.
* מולדובה מוסמכת למקסיקו ממשגרירותה בוושינגטון די. סי., ארצות הברית.

== הערות שוליים ==
סמי נחמיאס

שמואל "סמי" נחמיאס (1935 - 18 באוגוסט 2019) היה קצין צה"ל ממייסדי סיירת מטכ"ל וראש ענף המבצעים המיוחדים באגף המודיעין. לאחר שחרורו שירת כקצין המודיעין הראשי של משטרת ישראל.
== ביוגרפיה ==
נחמיאס נולד וגדל בירושלים. ב-1954 התגייס לצה"ל ושירת בגדוד 890 בפלוגתו של מאיר הר-ציון. הוא השתתף בפעולות התגמול ובמהלך מבצע שומרון נפצע באורח קשה, פציעה שמנעה ממנו לחזור לשרת כלוחם. נחמיאס השתחרר מהשירות הסדיר, טייל בארצות הברית ובהודו ועבד כמאבטח. הוא התגייס שוב לשירות קבע ושימש מפעיל סוכנים בשלוחה הצפונית של יחידה 154 תחת פיקודו של אברהם ארנן. עם הקמת פלוגה ה' למבצעים מיוחדים ביחידה, צירף ארנן את נחמיאס לגוף המייסד של היחידה שהפכה לסיירת מטכ"ל. נחמיאס שימש כקצין המודיעין של סיירת מטכ"ל כשאת דרגות הקצונה קיבל ללא קורס קצינים. במהלך שירותו בסיירת ליווה את פעולותיה המבצעיות הראשונות וכן לאחר שינוי ייעודה, את תחילת מבצעי המודיעין המיוחדים הראשונים במצרים תוך שימוש במסוקים.

בתפקידו הבא שימש סגן מרחב ירושלים של יחידה 504. לאחר מלחמת ששת הימים היה חבר יחד עם שמואל גורן, רפי סיטון ויגאל סימון בצוות היחידה לאיתור ורכישת חלקים מהמגילות הגנוזות.

ב-1971 מונה נחמיאס לראש ענף מבצעים מיוחדים באגף המודיעין.

לאחר שחרורו הצטרף למשטרת ישראל ומונה לקצין המודיעין הראשי של הארגון. נחמיאס ויחידתו נלחמו בפשע המאורגן וב-1977 נחשפה רשימת ה-11 שחוברה על ידי אנשיו. עימות עם מפכ"ל המשטרה חיים תבורי בין היתר על רקע רצונו של נחמיאס להקים יחידה שתאבק בפשע המאורגן החמור, הובילה לעזיבתו של נחמיאס את המשטרה ביוני 1977. לאחר עזיבת המשטרה חבר ב-1978 לאברהם ארנן בהקמת משרד החקירות הפרטיות "א.נ. יועצים מיוחדים בע"מ".

הוא נפטר ב-2019 ותרם את גופתו למדע.
== חיים אישיים ==
נחמיאס היה נשוי בשנית לגליה ואב לשלושה.
==קישורים חיצוניים==
*
* 
קציני [[יחידה 504 שמואל גורן, רפי סיטון וסמי נחמיאס עם הסוחר כנדו בסיום מבצע הבאת המגילות הגנוזות לישראל]]

==הערות שוליים==

קטגוריה:לוחמי סיירת מטכ"ל
קטגוריה:שוטרים ישראלים
קטגוריה:מפקדי מערך המבצעים המיוחדים
קטגוריה:קציני צה"ל שלא עברו קורס קצינים
קטגוריה:סגני-אלופים בצה"ל
קטגוריה:ישראלים שתרמו את גופתם למדע
קטגוריה:חוקרים פרטיים ישראלים
קטגוריה:ישראלים שנולדו ב-1935
קטגוריה:ישראלים שנפטרו ב-2019
אדפיים

אדפיים (שם מדעי: Adapidae) היא משפחה נכחדת של פרימטים נכחדים, בעלי אף-לח מהקבוצה הנכחדת אדפיפורמס, שחיו רק בתקופת האאוקן לפני 55 עד 34 מיליון שנה מהיום.
== מאפיינים ==
פרימטים אלה נחשבים ליצורים הדומים מאוד ללמורים וקרוביהם, אך היו גם בעלי מספר מאפיינים של בעלי אף-יבש - הקופים או הקופיפים. מבנה הכפות שלהם ומפרקי הידיים שלהם מרמז על התפתחות זו וכן העובדה שהיו בעלי אצבעות חסרות טפרים, אך שהיו גם בעלי מאפייני למורים כמו חוטם מוארך יחסית, חלל עיניים גדול ושיני מסרק. מינים אלה היו קטנים יחסית ומשקלם לא עלה על קילוגרם אחד.

המאובנים של בני המשפחה התגלו באירופה, אפריקה ואמריקה הצפונית, מה שמרמז על חיבורם אחת לשנייה. הם היו אוכלי כל שנעו בזריזות בין העצים של יערות גשם קדומים ונראה שנכחדו עם היעלמותם.

==מיון==
*תת-משפחה Adapinae
**סוג אדפיס (Adapis)
**סוג Cryptadapis
**סוג Leptadapis
**סוג Magnadapis
**סוג Microadapis
**סוג Palaeolemur
**סוג Paradapis
*תת-משפחה Caenopithecinae
**סוג Adapoides
**סוג Afradapis
**סוג Aframonius
**סוג Caenopithecus
**סוג דארוויניוס (Darwinius)
**סוג Europolemur
**סוג גודינוטיה (Godinotia)
**סוג Mahgarita
**סוג Masradapis
**סוג Mescalerolemur

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1879
קטגוריה:טקסונים שתוארו בידי אדוארד לואי טרוסר
קטגוריה:אדפיפורמס
קטגוריה:פרימטים שחיו באאוקן
קורס מפקדי טנקים

סיכת מפקד טנקקורס מפקדי טנקים (בראשי תיבות: קמ"ט) הוא הקורס המכשיר לוחמי שריון לפקד על טנק בחיל השריון. משכו כארבעה חודשים, בהם לומדים ומתרגלים החיילים את הטכניקות והמיומנויות הנדרשות לפיקוד והפעלת צוות טנק.

=== מבנה הקורס ===
הקורס מתקיים אחת לארבעה חודשים בגדוד 196 במחנה שיזפון. אל הקורס מגיעים חיילים מכל חטיבות השריון (לחטיבה 7 פלוגת כנרת, לחטיבה 401 פלוגת חוד אלון ולחטיבה 188 פלוגת להב) לאחר שסיימו את מסלול ההכשרה כאיש צוות טנק. הקורס נחשב לאחד היקרים בצה"ל בשל עלויות הפעלת הטנקים והתחמושת הרבה הנורית בו.

בקורס השריונר (שכבר מוכשר באחד המקצועות נהג/טען/תותחן) לומד את שאר מקצועות הלוחם הקיימים בטנק, ואת תפקיד מפקד הטנק ומתמקצע גם בשליטה, ניווט והערכת המצב. על חניכי הקורס מפקדים סמלים וקצינים המכונים גננים. הקמ"ט הוא בין הקורסים היוקרתיים בצה"ל לדרגת הסמל ומפקד כיתה. 

בסיום הקורס יזכה חניך הקמ"ט בסיכת המט"ק (מפקד הטנק). לאחר מכן ישובצו המפקדים לארבע מסלולי המשך: פיקוד במסלול הכשרה (מפקדים בטירונות או בצמ"פ), פיקוד בפלוגות המבצעיות בגדודי החטיבה, החיילים המצטיינים מקבלים את ההזדמנות לצאת לקורס קציני שריון (קק"ש) או להישאר כ"גננים"-מדריכים בקמ"ט למשך שני מחזורים, ולאחר מכן לצאת לקק"ש.

== הערות שוליים ==

קטגוריה:קורסים בצה"ל
קטגוריה:חיל השריון הישראלי
יחסי אוקראינה–הונגריה

נשיא הונגריה [[יאנוש אדר עם נשיא אוקראינה וולודימיר זלנסקי בעת השבעתו של האחרון, 2019]]
יחסי אוקראינה–הונגריה הם יחסי החוץ בין הונגריה לבין אוקראינה. אורך הגבול בין המדינות הוא 128 ק"מ.

== היסטוריה ==
בשנת 1990 הגיע נשיא הונגריה, ארפאד גנץ, לביקור רשמי באוקראינה הסובייטית, שם קיים שיחות עם הנהגת הרפובליקה הזו שהייתה חלק מברית המועצות. בדצמבר 1991 הכירה הונגריה בעצמאות אוקראינה מברית המועצות וכוננה יחסים דיפלומטיים עם מדינה זו. בשנת 1993 נפתחה בקייב שגרירות הונגריה, לאחר חתימת הסכם שכנות טובה ושיתוף פעולה.

בשנת 2017 איימה הונגריה לחסום את הליך הצטרפותה של אוקראינה ל, בשל העובדה שלדברי הצד ההונגרי המדינה השכנה פוגעת בזכויות הלשוניות של המיעוטים. ממשלת הונגריה מצדיקה את דאגתה בכך שכ-150 אלף הונגרים אתניים מתגוררים באוקראינה, ומהווים כ-12% מאוכלוסיית מחוז זקרפטיה. במרץ 2018 הודיעה קייב על כוונתה לפרוס כ-1,000 חיילים של הכוחות המזוינים בגבול עם הונגריה בגלל הסכסוך המתמשך על הגנת זכויותיהם של תושבי הונגריה במערב אוקראינה.

== יחסי סחר ==
בשנת 2017 היקף הסחר בין המדינות גדל ב-31.2% (ב-629.0 מיליון דולר) לעומת השנה הקודמת והסתכם בכ-2.684 מיליארד דולר. בינואר–פברואר 2018 הסתכם מחזור המסחר ב-483.6 מיליון דולר (עלייה של 46.4% בהשוואה לשנת 2017). בשנת 2017 השקיעה הונגריה 796.0 מיליון דולר בכלכלה האוקראינית, שהם 2.0% מכלל ההשקעות הישירות הזרות בחו"ל, ואוקראינה השקיעה 17.5 מיליון דולר בכלכלה ההונגרית.

== נציגויות דיפלומטיות ==
* אוקראינה מחזיקה בהונגריה שגרירות בבודפשט וקונסוליות בנירג'האזה, שיופוק וסגד.
* הונגריה מחזיקה באוקראינה שגרירות בקייב ו-6 קונסוליות בברהובה, איוואנו-פרנקיבסק, לוהנסק, לבוב, סימפרופול ואוז'הורוד.

== קישורים חיצוניים ==

== הערות שוליים ==
כמוסה

כמוסות ג'ל רכות
כְּמוּסָה (בלועזית: קַפְּסוּלָה; באנגלית: capsule) היא מנת תרופה או תוסף מזון במעטפת יציבה יחסית, המאפשרת צריכה פומית או כפתילה רפואית.

שני סוגי הכמוסות העיקריים הם:
* כמוסות-מעטפת קשיחה – מכילות רכיבים אבקתיים יבשים או גלוליות זעירות. כמוסות אלה עשויות משני חלקים: "גוף" בעל קוטר קטן שממולא ואז מוקף ב"כיפה" (cap) בעלת קוטר גדול יותר.
* כמוסות-מעטפת רכה – משמשות בעיקר לשמנים ולרכיבים מומסים או מורחפים בשמן.
שני סוגי הכמוסות האלה מיוצרים מתמיסה מימית, של חומרים מקרישים (בעיקר ג'לטין) או רב-סוכרים צמחיים או נגזרותיהם.

לעיתים מוסיפים לתמיסה המקרישה גם מרככים כגון גליצרין או סורביטול להפחתת קשיחות הכמוסה, חומרי צבע, חומרים משמרים, חומרי פירוק, חומרי סיכה וחמרי גימור.

מאז פיתוחן, ראו בהן הצרכנים כאמצעי היעיל ביותר לצריכת תרופות.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תרופות
וולוו B6BLE

וולוו B6BLE (בשוודית: Volvo B6BLE) הוא אוטובוס מתוצרת וולוו אוטובוסים השוודית, אשר יוצר בין השנים 1999–2001.

ביו השנים 1999–2000 הדגם יוצר בסקוטלנד. בין השנים 2000–2001 הדגם יוצר בשוודיה.

==מאפיינים==
* יוצרו 346 יחידות.
* דלתות כניסה: 1–2 דלתות (ראו תמונות), ללא מדרגה (Low-floor).
* תצורות מושבים: 31, 33 (אוסטרליה), 35, 37, 38, 39, 40, 41, 43
* דגם "וולוו B6BLE" נבנה עם מסגרת שלדה תחתונה חדשה עם שטח רצפה נמוך מוגבר.
* בדגם הורכב מתלה קדמי עצמאי שנותן מסלול מעבר רחב יותר מ-10 ס"מ בין קשתות הגלגלים הקדמיים.
* מספר רב של יחידות יוצאו לבריטניה, 2 יחידות יוצאו לאוסטרליה, 9 יחידות יוצאו לנורווגיה, 2 יחידות שנבנו בסקוטלנד יוצאו לשוודיה.

== גלריה ==
<gallery mode="packed" heights="100">
קובץ:Arriva NWW B6BLE Crusader 2.jpg | "וולוו B6BLE"
קובץ:Arriva Shires & Essex bus 3260 (V260 HBH) 1999 Volvo B6BLE Wrightbus Crusader, Mill Hill bus station, route 303, 10 March 2010.jpg | "וולוו B6BLE", שנת 1999 בתצורת 2 דלתות כניסה
קובץ:London Traveller T290ROF.jpg | "וולוו B6BLE" בתצורת דלת כניסה אחת
קובץ:ANW Wright Crusader 2.jpg | "וולוו B6BLE"
קובץ:Volvo B6BLE First York.jpg | "וולוו B6BLE"
קובץ:Townlynx W604CWX (8700184244).jpg | "וולוו B6BLE"
קובץ:Norton Fitzwarren - First 40585 (WSV409) in Somerset livery.JPG | "וולוו B6BLE"
</gallery>

==ראו גם==
* וולוו B78
* וולוו B13R

==קישורים חיצוניים==

* 
* 
* 
* [http://usedcoachsales.co.uk/Vehicles/View/5291 "וולוו B6BLE" - תמונות] (usedcoachsales.co.uk/Vehicles)

==הערות שוליים==

קטגוריה:דגמי אוטובוסים
B6BLE
קטגוריה:כלי רכב שהושקו ב-1999
קטגוריה:כלי רכב שוודיים
קטגוריה:כלי רכב המיוצרים בסקוטלנד
פלפץ

פלפץ (בהונגרית: Felpéc) הוא כפר קטן במחוז גיור-מושון-שופרון, שבצפון-מערב הונגריה.

==יהודי פלפץ==
בפלפץ חיו יהודים בתקופות זמן שונות ובמקום קיימות מצבות אחדות שהיו בית קברות יהודי.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|244
|
|-
|1880
|80
|1,692
|-
|1910
|35
|
|-
|1920
|32
|
|-
|1930
|12
|
|-
|1941
|14
|1,295
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
תומאס סידני קופר

תומאס סידני קופר (באנגלית: Thomas Sidney Cooper; 26 בספטמבר 1803 – 7 בפברואר 1902) היה צייר נוף אנגלי, שידוע בזכות ציורי הבקר וחיות המשק.<ref>Chisholm, Hugh, ed. (1911). "Cooper, Thomas Sidney". Encyclopædia Britannica. 7 (11th ed.). Cambridge University Press. p. 81-82.</ref>

== ביוגרפיה ==
תומאס סידני קופר נולד ברחוב סנט פיטר בקנטרברי, קנט, וכילד קטן החל להראות נטיות אמנותיות חזקות, אך נסיבות משפחתו לא אפשרו לו לקבל הכשרה שיטתית. כשהיה בן שתים עשרה, הוא עבד בחנות של צייר. בהמשך השיג עבודה כצייר ועבד בשני העיסוקים האלה במשך שמונה שנים. הוא עדיין רצה להפוך לאמן, והקדיש את כל זמנו הפנוי לציור בטבע. בגיל עשרים נסע ללונדון, שהה זמן מה במוזיאון הבריטי והתקבל כסטודנט באקדמיה המלכותית.

לאחר מכן הוא חזר לקנטרברי, שם הצליח להתפרנס מהציורים ומכירת רישומים. בשנת 1827 התיישב בבריסל והתחתן. בגלל המהפכה הבלגית הוא חזר ללונדון, והציג את תמונתו הראשונה באקדמיה המלכותית (1833), והחל קריירה ממושכת כמציג באקדמיה.

כאשר הוכרזה התחרות על הקישוט לבתי הפרלמנט החדשים, שתתקיים בהיכל וסטמינסטר בשנת 1847, הגיש קופר ציור על אירוע מרכזי בקרב ווטרלו בו הדפו רגליים בריטיים את הפרשים והחיילים הצרפתיים, ב-18 ביוני 1815.<ref></ref> כדי להשלים את התמונה, האמן השתמש בדגם של שדה הקרב, ובתערוכה בלונדון, בעוד חבר בבריסל שלח לו שריונות שחבשו גדודי הפרשים השונים, וחיילי המשמר שימשו לו כדוגמנים לציור.
תומאס סידני קופר, בקר במרעה, 1881
תומאס קופר קשור בעיקר לתמונות של עדרי בקר או כבשים. קופר שיתף פעולה בין 1847–1870 עם פרידריק ריצ'רד לי בכמה ציורים, בהם צייר לי את הנופים וקופר הוסיף את בעלי חיים להשלמת הסצנה. קופר נבחר כחבר באקדמיה המלכותית בשנת 1845 וחבר מלא ב־22 ביוני 1867.<ref></ref> הוא היה החבר הוותיק ביותר באקדמיה המלכותית לאמנויות בעת הכתרתו של המלך אדוארד השביעי בשנת 1901. קופר התקבל על ידי המלך שהעניק לו אות מסדר הוויקטוריאני המלכותי.<ref></ref>

הוא היה נדבן גדול בקנטרברי, והשתמש בחלק מעושרו כדי לחלק אוכל ופחם לעניים בחג המולד.<ref></ref> הפעולה הבולטת ביותר שלו נעשתה בשנת 1882 כאשר פיתח את שיעורי האמנות בית ספר לאמנות בקנטרברי, שהיה בביתו ובסטודיו שלו ברחוב סנט פיטר. בית הספר לאמנות של קופר, מכונה בהווה האוניברסיטה לאמנויות יצירה. הבין התלמידים הידועים של קופר הייתה מרי טורטל, יוצרת ומאיירת ספרי לילדים.

הוא כתב את זיכרונותיו בספר "חיי" בשנת 1890.

האוסף הציבורי הגדול ביותר של ציורי קופר נמצא בבעלות מועצת העיר קנטרברי. דוגמאות מעבודותיו מוחזקות גם על ידי גלריית טייט, לונדון, ומוזיאון ויקטוריה ואלברט, לונדון, ואוספים ציבוריים אחרים, בעיקר בבריטניה.

== גלריה ==
<gallery widths="180px" heights="180px" perrow="4">
File:Thomas Sidney Cooper - Schafe und Kuh auf der Weide.jpg
File:Thomas Sidney Cooper Cattle Resting By A Brook.jpg
File:Sheep at Canterbury Meadow 2008 NYR 01984 0080 .jpg
File:Thomas sidney cooper ra and frederick richard lee ra umberleigh mill r).jpg
</gallery>

==קישורים חיצוניים==

* 

== הערות שוליים ==

קטגוריה:ציירים בריטים
קטגוריה:בריטים שנולדו ב-1803
קטגוריה:בריטים שנפטרו ב-1902
וולוו B13R

וולוו B13R (בשוודית: Volvo B13R) הוא אוטובוס מתוצרת וולוו אוטובוסים השוודית, אשר מיוצר משנת 2009 בשוודיה ובמקסיקו.

==מאפיינים==
* 1 דלת כניסה באמצעות מדרגה
* מנוע דיזל טורבו
* מנוע אחורי
* 190 יחידות יוצאו לבריטניה, 30 יחידות יוצאו לאוסטרליה

== גלריה ==
<gallery mode="packed" heights="80">
קובץ:2011 Volvo B13R-bodied Plaxton Panther.jpg | "וולוו B13R", שנת 2011
קובץ: Volvo9700HD-UG-B13R-6x2-NOR-WAY1.jpg | "וולוו B13R"
קובץ: Volvo9700HD-UG-B13R-6x2-NOR-WAY2.jpg | "וולוו B13R"
קובץ:Kuurne - Kuurne-Brussel-Kuurne, 1 maart 2015 (D09).JPG | "וולוו B13R"
קובץ:Denain - Grand Prix de Denain, le 17 avril 2014 (A004).JPG | "וולוו B13R"
קובץ:EIREBUS OPERATING FOR GLOBUS VOLVO TWIN AXLE COACH GALWAY JULY 2013 (9203746738).jpg | "וולוו B13R"
קובץ:Parks of Hamilton LSK 473 Citylink Gold (10393002146).jpg | "וולוו B13R"
קובץ:Parks of Hamilton LSK 473 Citylink Gold (10393004786).jpg | "וולוו B13R"
קובץ:Volvo B13R rolling chassis.jpg | שלדה מתגלגלת הכוללת את המסגרת פלוס המנוע, תיבת הילוכים, ציר ההינע, הדיפרנציאל והמתלים – דגם "וולוו B13R"
קובץ:Bergen Airport, Flesland, Norway Entrance area Flybussen 2015-09-21 b Distorted panorama.jpg | "וולוו B13R" בשדה התעופה "Bergen Airport, Flesland" בברגן נורווגיה
</gallery>

==ראו גם==
* וולוו B78

==קישורים חיצוניים==

* 

==הערות שוליים==

קטגוריה:דגמי אוטובוסים
B13R
קטגוריה:כלי רכב שהושקו ב-2009
קטגוריה:כלי רכב שוודיים
קטגוריה:כלי רכב המיוצרים במקסיקו
קטגוריה:כלי רכב 6 גלגלים ויותר
קטגוריה:כלי רכב מנוע אחורי
לנינסקי פרוספקט

לנינסקי פרוספקט (ברוסית: Ленинский проспект) היא שדרה במוסקבה, אחד הכבישים המהירים הרדיאליים הגדולים בעיר. השדרה עוברת במחוז האדמיניסטרטיבי המרכזי, הדרומי, דרום מערבי ומערבי<ref>https://progulkipomoskve.ru/publ/ulicy_moskvy/leninskij_prospekt_istorija_i_proiskhozhdenie_nazvanija/32-1-0-810</ref>.

==אתרים==
* מכון לבדב לפיזיקה
* אוניברסיטה רוסית ממלכתית לנפט וגז ע"ש גובקין
* בית החולים הקליני העירוני מס' 1 על שם פירוגוב

==גלריה==
<gallery>
קובץ:Вид на Ленинский пр-т с 52 эт.jpg|מבט לכיוון המרכז
קובץ:Памятник Гагарину Ю.А., Юго-Западный округ, Москва.jpg|אנדרטת יורי גגארין
קובץ:Kaluzhskaya Square in Moscow.jpeg|אנדרטה ללנין בכיכר קלוז'סקאיה 
</gallery>

==קישורים חיצוניים==

==הערות שוליים==

קטגוריה:מוסקבה: רחובות
לנינגרדסקי פרוספקט

לנינגרדסקי פרוספקט (ברוסית: Ленинградский проспект) היא שדרה במחוז האדמיניסטרטיבי הצפוני של מוסקבה, אחד מנתיבי התחבורה החשובים ביותר של הבירה<ref>https://www.socium-a.ru/news/article/vidy-iz-okon-istoriya-leningradskogo-prospekta-v-a-18247</ref>.

==גלריה==
<gallery>
קובץ:Leningradskyprospect.jpg|בניין בסגנון קלסיציזם סטליניסטי 
קובץ:VTB Arena8.jpg|VTB ארנה
קובץ:Петровский путевой дворец. Аэрофотосъемка.JPG|ארמון פטרובסקי
קובץ:Центральный офис Мэйл.ру.jpg|מגדל Skylight, המשרד הראשי של חברת VK
קובץ:Moscow Romen Theatre 03-2016 photo1.jpg|המלון ההיסטורי סובייטסקאיה 
קובץ:Dinamo and Petrovsky Park station entrances.jpg|הכניסה לתחנת מטרו פטרובסי פארק, וכניסה צפונית לתחנת מטרו דינמו 
קובץ:Alcon Tower1.jpg|אלקון טאוור
</gallery>

==קישורים חיצוניים==

==הערות שוליים==

קטגוריה:מוסקבה: רחובות
יחסי יפן–סנגל

יחסי יפן–סנגל הם היחסים הדיפלומטיים הרשמיים שבין יפן לבין רפובליקת סנגל.

== סקירה כללית ==
יפן ורפובליקת סנגל מקיימות יחסים דיפלומטיים רשמיים. היחסים הדיפלומטיים שבין יפן לסנגל כוננו ב-4 באוקטובר 1960, יום הכרתה של יפן עצמאותה של סנגל.

== ביקורים רמי דרג ==
=== מיפן לסנגל ===
* מסהיסה סאטו, שר החוץ היפני (2018)

=== מסנגל ליפן ===
* מאקי סאל, נשיא סנגל (2013, 2017, 2019)

== נציגויות דיפלומטיות ==
שגרירות סנגל בטוקיו, בירת יפן
* יפן מיוצגת בסנגל בדרג השגרירות, באמצעות שגרירות רשמית שהיא מחזיקה בדקר, בירת המדינה.
* סנגל מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה. סנגל מיוצגת ביפן בדרג הקונסולרי באמצעות שתי קונסוליות רשמיות שהיא מחזיקה בערים קיטקיושו ואוסאקה.

== קישורים חיצוניים ==

* [https://www.mofa.go.jp/region/africa/senegal/data.html יחסי יפן–סנגל], באתר משרד החוץ היפני

== הערות שוליים ==
אלישע מפאנו

אלישע (אלסנדרו) מפאנו (באיטלקית: Alessandro Da Fano. 20 בפברואר 1847 – 15 באפריל 1935) היה רב איטלקי, שכיהן כרב בקהילות היהודיות באודינה, אורבינו, רג'יו אמיליה וקורפו וכרבה הראשי של מילאנו למשך כ-48 שנה.

==תולדות חייו==
נולד בפירנצה לאביו רבי ירמיה ב-20 בפברואר 1847. למד מפי רבה של פירנצה, רבי דוד יעקב מרוני, ונשא את בתו אדל חולדה. בשנת 1869 נסמך לתואר "משכיל נבון", וחמש שנים מאוחר יותר לתואר "החכם השלם", מפי חותנו הרב מרוני, הרב מרדכי מורטרה והרב יוסף לוי. בהמשך זכה לתואר "מורנו הרב" מאת הרבנים מרוני, לוי ויצחק רפאל טדסקי. בשנת 1879 נבחר לרבה של אודינה, וכשנה לאחר מכן עבר לכהן כרב באורבינו. בין השנים 1881 ל-1888 כיהן כרבה של רג'יו אמיליה. כרבה של קורפו (שהייתה אז תחת שלטון רפובליקת ונציה) החל לכהן בשנת 1888. כשפרצה עלילת הדם בקורפו ב-1891, דרש מהבישוף המקומי שיעצור את המהומות ברחובות שכמעט הגיעו לכדי פוגרום. במהלך המהומות יידו לעברו אבנים דרך חלונות ביתו, ולזכר הצלתו ולזכר הצלתו הונהגה בקהילת קורפו קריאת מזמור קל"ה ומזמור קל"ו בעת פתיחת ההיכל בתפילת מנחה של השבת המקדימה את חג הפסחא. בקורפו כיהן עד 1892, אז נבחר לכהן כרבה של מילאנו (במקום הרב מצליח משה אריאני). בשנתו הראשונה בעיר חנך את בית הכנסת המרכזי בדרך della Guastalla. הוא היה המורה לעברית של הארכיבישוף המקומי אקילה ראטי, לימים האפיפיור פיוס האחד עשר. השניים שמרו על קשר גם לאחר עלות האחרון על כס האפיפיורות, והוא אף הבטיח למורו שכל עוד הוא נושא בתפקיד, לא יאונה כל רע ליהודי איטליה.
[[בית הכנסת ב-via della Guastalla שחנך הרב אלישע מפאנו]]
התכתב בהלכה עם חכמי דורו, בהם רבי אליהו בכור חזן מאלכסנדריה והרב יצחק רפאל אשכנזי מאנקונה.

בשנת 1885 חיבר תפילת הודיה על עצירת מגפת כולרה קשה שהכתה באיטליה. בתקופת מלחמת העולם הראשונה חיבר "[https://www.nli.org.il/he/books/NNL_ALEPH002042457/NLI תפלה על הצלת מערכות איטליא ועל ישועתה]", ובה גם תפילה לשלומו של המלך ויטוריו אמנואלה השלישי.

נפטר במילאנו ב-15 באפריל 1935.

==קישורים חיצוניים==
* [https://www.rabbini.it/alessandro-elisha-da-fano-8/ Alessandro (Elishà) da Fano] באתר "rabbini" (באיטלקית).
* [http://digital-library.cdec.it/cdec-web/persone/detail/person-19865/da-fano-alessandro.html?persone=%22Da+Fano%2C+Alessandro%22 ביוגרפיה שלו] (באיטלקית).
* 
==הערות שוליים==

קטגוריה:רבנים איטלקים
קטגוריה:רג'ו אמיליה: רבנים
קטגוריה:קורפו: רבנים
קטגוריה:איטלקים שנולדו ב-1847
קטגוריה:איטלקים שנפטרו ב-1935
יעקב נחמיאס

יעקב "יענקל'ה" נחמיאס (16 בפברואר 1922–2006) היה קצין צה"ל, ששירת במגוון תפקידים באגף המודיעין ובמוסד, בהם מפקד יחידה 560 ומפקד יחידת חצב. לאחר שחרורו שירת כקצין מודיעין במשטרת ישראל.

== ביוגרפיה ==
נחמיאס נולד בנס ציונה וגדל בראשון לציון, הוא למד בבית הספר חביב ובלרנקה שבקפריסין. הוא התנדב לארגון ההגנה. במלחמת העצמאות שירת כמפקד מחלקה וסגן מפקד פלוגה א' בגדוד 52 של חטיבת גבעתי. באפריל 1948 פיקד על סבלי חומרי הנפץ במתקפה על מפקדת חסן סלאמה. בהמשך המלחמה השתתף בקרבות על משלטי חוליקאת. לאחר המלחמה שימש מפקד גוש יואב וגוש מגן.

ב-1955 עבר לאגף המודיעין, הוא שירת ביחידה 504 כמפעיל סוכנים בגזרות ירדן ומצרים, פיקד על בסיס קת"ם דרום, השתתף במבצע חיסולו של מוסטפא חאפז והיה מפעילו של וולפגנג לוץ.

בשנות השישים הושאל מאגף המודיעין למוסד, בו שירת ביחידת "קיסריה" ושהה מחוץ לישראל.

לאחר סיום משימותיו במוסד חזר לשירות באמ"ן, הוא עסק ופיתח את תחום חקירת השבויים, פיתח את תחום הלוחמה הפסיכולוגית והקים את יחידה 560 לפעילות בנושאים אלו. בזכות מיסוד תחום חקירת השבויים בצבא כונו חוקרי השבויים "הילדים של יענקל'ה". בתקופתו כמפקד היחידה צורפו חוקרי שבויים מטעם היחידה ליחידות החוד של הצבא, הוקם מתקן "עדן", מתקן ייעודי לחקירות, ומוסדה הכשרתם של טייסי חיל האוויר להתמודדות עם חקירות בשבי. בשנים 1970–1974 פיקד על יחידת חצב בתחום המודיעין הגלוי. במהלך מלחמת יום הכיפורים הקימה היחידה בפיקודו בסיס קדמי בשדה התעופה פאיד ממערב לתעלת סואץ.

לאחר שחרורו הצטרף למשטרת ישראל שם פעל כסגנו של קצין מודיעין ראשי סמי נחמיאס, בתחום המלחמה בפשע המאורגן. חיבר תזכיר על מצב הפשע המאורגן בישראל ודרכי הטיפול בו, שממנו עלתה תמונה קשה של התמודדות לקויה ביותר של המשטרה בפשע המאורגן. הוא התפטר מהמשטרה לאחר שחש שראשיה לא פועלים נגד פעילות זו.

במחצית השנייה של שנות השמונים, שימש כיועצו לענייני מיעוטים של שר התעשייה והמסחר אריאל שרון ופעל בתחום קידום התעשייה במגזר הלא יהודי. הוא כיהן כיושב ראש הוועדה החקלאית בראשון לציון.

ערך את הספרים:
*גדוד 52 של חטיבת גבעתי במלחמת העצמאות תש"ח-1948
*משפחות חקלאיות בראשון לציון

נחמיאס היה נשוי ואב לשתי בנות ושני בנים.

==לקריאה נוספת==
*יגאל סימון, "קצין עם נשמה", מבט מל"מ, גיליון 65, פברואר 2013

==קישורים חיצוניים==
* [http://www.gen-mus.co.il/person/?id=26177 יעקב נחמיאס] באתר אלבום המשפחות - עדת ראשון לציון

==הערות שוליים==

קטגוריה:חיילי אגף המודיעין
קטגוריה:שוטרים ישראלים
קטגוריה:אנשי המוסד
קטגוריה:לוחמי ההגנה
קטגוריה:אנשי היישוב ילידי הארץ
קטגוריה:בוגרי בית הספר חביב
קטגוריה:ישראלים שנולדו ב-1922
קטגוריה:ישראלים שנפטרו ב-2006
Jaguar

Jaguar (מעוצב באותיות גדולות; JAGUAR, בעברית: יגואר) הוא מיני-אלבום השני של הזמרת-יוצרת האמריקאית ויקטוריה מונה. האלבום יצא לאור ב-7 באוגוסט 2020, על ידי חברת התקליטים Tribe Records. מתוך האלבום יצאו שלושה סינגלים.

בריאיון לאפל מיוזיק, מונה חשפה כי היא מתייחסת ליגואר כאל "פרויקט", מכיוון שהוא ישוחרר בשלושה חלקים נפרדים אשר יתכנסו בסופו של דבר ליצירת אלבום הבכורה הראשון שלה באולפן.<ref></ref>

==רקע והפקה==
לאחר ששיתפה פעולה עם הזמרת אריאנה גרנדה בסינגל "Monopoly" באפריל 2019, חשפה מונה שהיא החלה לעבוד על הפרויקט הבא שלה. מונה הוכרזה כאמנית תוכנית החודשית של אפל מיוזיק: הבא בפברואר 2020.<ref></ref> ב-26 ביוני 2020, מונה הכריזה רשמית על הפרויקט על ברשתות המדיה החברתית שלה בו חשפה את עטיפת האלבום.<ref></ref> ב-28 ביולי, הוקרן בבכורה סרט קצר ובו נחשפו רשימת הרצועות של האלבום בסרט בציפייה לאלבום.<ref></ref>

במקור האלבום תוכנן לצאת לאור ב-31 ביולי 2020, מונה דחתה את האלבום בשבוע לאחר שגילתה שהזמרת האמריקאית ביונסה הוציאה את סרטה ואת אלבומה הוויזואלי "Black Is King", באותו היום.<ref></ref>

==סינגלים==
ב-22 באוקטובר 2019, הוציאה מונה את הסינגל הראשון, "Ass Like That". השיר התייחס לאהבה עצמית ולהגשמת המטרות האישיות שלה. ב-6 בפברואר 2020, מונט הוציאה את הסינגל השני, "Moment". מונה ביצעה לראשונה את הסינגל, "Moment" בהופעת בכורה בתוכנית הטלוויזיה של ג'ימי קימל לייב במרץ 2020.<ref></ref> לאחר מכן יצא הסינגל השיווקי הראשון "Dive" ב-21 באפריל 2020. ב-19 ביוני 2020, מונה הוציאה את הסינגל השלישי, "Experience" בשיתוף חאליד וסג לואיס.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך
!פורמט
!חברת תקליטים
!מקור
|-
! rowspan="2" |עולם
|7 באוגוסט 2020
|הורדה דיגיטלית • הזרמת מוזיקה
|rowspan="2" |Tribe
|<ref></ref>
|-
|25 בספטמבר 2020
|אריך-נגן
|<ref></ref>
|}

==קישורים חיצוניים==

==הערות שוליים==

קטגוריה:מיני-אלבומים מ-2020
קטגוריה:מיני-אלבומים באנגלית
Double Fine

Double Fine Productions, היא חברה אמריקאית לפיתוח משחקי וידאו, שבסיסה בסן פרנסיסקו, קליפורניה.

החברה נוסדה על ידי המפתח טים שייפר והחל משנת 2020 החברה משתייכת לחטיבת מפתחי המשחקים של Xbox .

שמה של החברה נגזר מאזור הקנס הכפול (double fine zone) על גשר הזהב, שמזהיר אופנוענים מפני נהיגה במהירות מופרזת.

==היסטוריה==

החברה נוסדה על ידי מספר מפתחים לשעבר של LucasArts, ובראשם טים שייפר ביולי 2000.

הסיבה לעזיבתם הייתה שינוי הכיוון של LucasArts מכיוון של פיתוח משחקי פאזלים והרפתקה לאקשן ופעולה, וזאת למרות ההצלחה של גרים פנדנגו.

לאחר מספר חודשים החברה החלה בגיוס עובדים חדשים יצירת משחק הרפתקה חדש, שיקרא לימים Psychonauts.

אחרי Psychonauts החברה התרכזה ביצירת מספר משחקים קטנים במקביל תוך כדי קבוצות קטנות, וכן החלה לשווק משחקי אינדי.

עם תחילת הפיתוח של 2 Psychonauts אוחדה החברה מחדש לכדי סטודיו אחד.

ביוני 2019, בכנס E3 השנתי הוכרז כי החברה תהיה חלק מ-Xbox Game Studios.

הסיבה לכך היא הקושי של למצוא חברת שיווק גדולה מספיק. דבר שלא עלה בידה של החברה בעבר.

==פרויקטי Amnesia Fortnight==

בשנת 2007 ובמהלך פיתוח משחק האסטרטגיה Brütal Legend ניסתה החברה לפתח אבות טיפוס של משחקי אינדי בפרק זמן קצר (כשבועיים).

הפרויקט היה מוצלח מאוד, וארבעה אבות טיפוס מתוכו הפכו למשחקים באורך מלא באחד מהוצאות המשחקים הידועות, THQ :

Costume Quest ("קווסט מסכות"), Stacking ("ערימה"), Iron Brigade ("חטיבת הברזל") וSesame Street: Once Upon a Monster (המבוסס על רחוב סומסום).

במהלך השנים, החברה ביצעה את הפרויקט שלוש פעמים נוספות: בשנת 2012 , בשנת 2014 ובשנת 2017 .

==רשימת משחקים שפיתחה החברה (רשימה חלקית)==
*Psychonauts משנת 2005
*Brütal Legend משנת 2009
*Costume Quest משנת 2010
*Stacking משנת 2011
*Iron Brigade משנת 2011
*Sesame Street: Once Upon a Monster משנת 2011
*Amnesia Fortnight 2012 משנת 2012
*The Cave משנת 2013
*Broken Age משנת 2014
*Amnesia Fortnight 2014 משנת 2014
*Hack 'n' Slash משנת 2014
*Costume Quest 2 משנת 2014
*Grim Fandango Remastered משנת 2015
*Massive Chalice משנת 2015
*Day of the Tentacle Remastered משנת 2016
*Headlander משנת 2016
*Psychonauts in the Rhombus of Ruin משנת 2017
*Amnesia Fortnight 2017 משנת 2017
*Full Throttle Remastered משנת 2017	
*Psychonauts 2 משנת 2021 

==קישורים חיצוניים==

* 

* [https://www.doublefine.com/index.php האתר הרשמי של Double Fine] 

קטגוריה:חברות משחקי וידאו
קטגוריה:חברות משחקי וידאו אמריקאיות
וורן ג'באלי

וורן ג'באלי (באנגלית: Warren Jabali; 29 באוגוסט 1946 – 13 ביולי 2012) היה כדורסלן אמריקאי, אשר שיחק בליגת ה-ABA בין השנים 1968–1975. בעונת 1968/1969 זכה באליפות ה-ABA כשחקן אוקלנד אוקס, ולאורך 7 עונותיו בליגה השתתף 4 פעמים במשחק האולסטאר, ורשם ממוצעים כוללים של 17.1 נקודות, 6.7 ריבאונדים ו-5.3 אסיסטים למשחק.

בשנת 1997 נבחר לאחד מ-30 חברי קבוצת כל הזמנים של ה-ABA.

==קריירת מכללות==
ג'באלי נולד בקנזס סיטי שבקנזס, בשם וורן אדוארד ארמסטרונג (באנגלית: Warren Edward Armstrong), ובמהלך תקופת לימודיו באוניברסיטת המדינה של ויצ'יטה שינה את שם משפחתו לג'באלי. ב-3 עונותיו בקבוצת הכדורסל של האוניברסיטה ("ויצ'יטה סטייט שוקרס") העמיד ממוצעים של 16.7 נקודות, 10.8 ריבאונדים ו-5.5 אסיסטים למשחק.

==קריירת משחק מקצועית==
בדראפט ה-NBA{{כ}} 1968 נבחר ג'באלי על ידי ניו יורק ניקס בבחירה ה-44, אולם בחר לשחק עבור קבוצת אוקלנד אוקס מליגת ה-ABA. לאורך עונתו הראשונה באוקלנד סייע לקבוצתו להשיג את המאזן הטוב ביותר בליגה (60–18), עם ממוצע של 21.5 נקודות למשחק, ובסיומה זכה בתואר "רוקי העונה". בפלייאוף 1969 חיפה על חסרונו של כוכב הקבוצה הפצוע, ריק בארי, והוליך את האוקס לזכייה באליפות ה-ABA, לצדם של דאג מו ולארי בראון. בסדרת הגמר מול אינדיאנה פייסרס הציג ג'באלי יכולת שיא, עם ממוצע של 33.2 נקודות למשחק, אשר זיכו אותו בתואר "ה-MVP של הפלייאוף". בעונה העוקבת קלע שיא קריירה של 22.8 נקודות למשחק, אולם שותף ב-40 משחקים בלבד בשל פציעה.

בעונת 1970/1971 שיחק עבור הפייסרס, ובשנת 1971 עבר לשחק בקבוצת הפלורידיאנס, במדיה קלע 19.9 נקודות למשחק.

בין השנים 1972–1974 שיחק בדנוור רוקטס, אותה יצג פעמיים במשחק האולסטאר של ה-ABA לצד חברו לקבוצה רלף סימפסון. במשחק האולסטאר 1973 זכה ג'באלי בתואר ה-MVP לאחר שקלע 16 נקודות, מסר 7 אסיסטים והוביל את "נבחרת המערב" לניצחון בתוצאה 123–111, לאחר שחזרה מפיגור של 19 נקודות.

בעונת 1974/1975 שיחק עבור סן דייגו קונקיסטדורס, ובסיומה פרש ממשחק, בשל פציעה בברכו, בגיל 28.

ב-13 ביולי 2012 נפטר ג'באלי כתוצאה ממחלה קרדיווסקולרית, בגיל 65.

==קישורים חיצוניים==

* 

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קנזס: כדורסלנים
קטגוריה:כדורסלני אוניברסיטת המדינה של ויצ'יטה
קטגוריה:בחירות דראפט של ניו יורק ניקס
קטגוריה:כדורסלני ליגת ה-ABA
קטגוריה:כדורסלני אינדיאנה פייסרס
קטגוריה:כדורסלני דנוור רוקטס
קטגוריה:אמריקאים שנולדו ב-1946
קטגוריה:אמריקאים שנפטרו ב-2012
קונבאייר מודל 116

"קונבאייר מודל 116"
קונבאייר מודל 116 (באנגלית: Convair Model 116) הוא אב טיפוס של אמצעי תחבורה המוגדר כסוג של "מכונית מעופפת" המשלב יכולת טיסה של כלי טיס עם אפשרות לנסוע בדרכים.

דגם "קונבאייר מודל 116" תוכנן על ידי Consolidated Vultee Aircraft ויוצר על ידי יצרנית כלי הטיס קונבאייר לאחר מלחמת העולם השנייה בשנת 1946.

בשנת 1943 יצרנית כלי הטיס האמריקאית "Consolidated Vultee Aircraft" אוחדה עם יצרנית כלי הטיס "קונסולידייטד איירקראפט" ו-"Vultee Aircraft" והוקמה חברת ייצור כלי הטיס קונבאייר. שמה האחרון נוצר מקיצור שמות החברות שהתמזגו ליצירתה: Con-V-Air.

==היסטוריה==
דגם "קונבאייר מודל 116" היא מכונית קטנה דו מושבית עם גוף קופה, בעל 2 דלתות המונע על ידי מנוע אחורי קרוסלי המפיק 26 כ"ס (מנוע המניע את גוף המכונית) עם כנף נשלפת וזנב.

המטוס הונע על ידי מנוע 4 צילינדרים מתוצרת יצרנית מנועי המטוסים "פרנקלין" ("Franklin Engine Company" ) מקורר אוויר, דגם מנוע "4A4" שהפיק 90 כ"ס עם מדחף עץ דו להבי. באוגוסט 1946 הוחלף המנוע במנוע "פרנקלין" מדגם "4AL" המפיק 95 כ"ס.

===טיסות ניסוי===
ב-12 ביולי 1946 בוצעה טיסת הניסוי הראשונה על ידי טייס הניסוי ראסל רוג'רס. הנוסע היה מהנדס הטייס לורנס ג. פיליפס. מהטיסה השלישית הטיס את המטוס הטייס ביל מרטין. בוצעו 66 טיסות ניסוי. הדגם לא הגיע לייצור סדרתי.

המהירות הקרקעית של ה-"קונבאייר מודל 116" הייתה 95 קמ"ש. באוויר הגיע דגם "קונבאייר מודל 116" למהירות של 180.1 קמ"ש. טווח הטיסה המרבי היה 480 ק"מ.

את הדגם עיצבו האחים "Ted Hall" ו-"Tommy Thompson".

רישום אזרחי של דגם ה-"קונבאייר מודל 116" בוצע ב-12 ביולי 1946. מספר הדגם: "NX90654".

==ראו גם==
* קונבאייר מודל 118

==קישורים חיצוניים==

==הערות שוליים==

קטגוריה:מכוניות מעופפות
קטגוריה:כלי טיס אמריקאיים
קטגוריה:כלי טיס
חסידות ראחוב

חסידות ראחוב היא חצר חסידית מגזע חסידות נדבורנה, שהוקמה בעיר ראחוב ומקום מושבה כיום ברמת גן.

==תולדות החסידות==
===הדור הראשון===
מייסד החסידות היה רבי יצחק רוזנבוים בן רבי מאיר מקרעטשניף וחתן גיסו רבי שלמה איזקסון שכיהן כאדמו"ר בראחוב, צ'כוסלובקיה, ובסוף ימיו בווישווה. התפרסם כבעל צדקה וכמקבל ייסורים באהבה. נרצח באושוויץ בג' בסיוון ה'תש"ד.
לאחר מעברו של רבי יצחק לוישווה כיהן אחיו רבי מרדכי כאדמו"ר בראחוב, רבי מרדכי וכל צאצאיו נרצחו בשואה.
===הדור השני===
[[טיש פורים ה'תשע"ו בחסידות ראחוב]]
רבי אליעזר זאב רוזנבוים, בנו של רבי יצחק מראחוב היה חתנו של בן דודו רבי חיים מרדכי רוזנבוים מנדבורנה.

ניצל מהשואה ועלה לארץ והתגורר ברמלה. בתחילת שנות ה-60 פתח בית כנסת ברמת גן על גבול בני ברק.

===הדור השלישי===
בנו של רבי אליעזר זאב הוא רבי יחיאל מאיר רוזנבוים, האדמו"ר הנוכחי מראחוב. חתנו של רבי ישעיה שנייבאלג, רב היישוב בני ראם.

==חסידות מז'יבוז==
בנו של האדמו"ר מראחוב, רבי דוד צבי רוזנבוים, הקים בחיי אביו את בכפר אברהם בפתח תקווה.
==קהילת ראחוב==
ישנו בית כנסת בבני ברק בשם "קהילת ראחוב" אך הוא אינו קשור לשושלת נדבורנה. רב בית הכנסת היה הרב מנחם מנדל הורביץ, חתנו של רבי שלמה זלמן פרידמן רבן של ראחוב ולוגאנו.
==קישורים חיצוניים==
* [https://www.bhol.co.il/tags/135014 ראחוב] באתר בחדרי חרדים

==הערות שוליים==

קטגוריה:חסידויות בית נדבורנה
קטגוריה:רמת גן
קטגוריה:חסידות במרחב הרומני
ג'ואל פריזבילה

ג'ואל אנתוני פריזבילה (באנגלית: Joel Anthony Przybilla; נולד ב-10 באוקטובר 1979) הוא כדורסלן עבר אמריקאי, אשר שיחק בליגת ה-NBA בין השנים 2000–2013. ממוצעיו הכוללים לאורך 13 עונותיו בליגה הם 3.9 נקודות, 6.2 ריבאונדים ו-1.4 חסימות למשחק.

==קריירת תיכונים ומכללות==
פריזבילה נולד וגדל בעיר מונטיסלו שבמינסוטה. בשנת 1998 זכה בתואר שחקן התיכונים המצטיין במינסוטה ("Minnesota Mr. Basketball"), ונבחר להשתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית.

בין השנים 1998–2000 למד באוניברסיטת מינסוטה, ושיחק עבור קבוצת הכדורסל שלה – "מינסוטה גולדן גופרס". את עונת 1999/2000 סיים במקום השלישי בכל ליגת המכללות באחוזי קליעה מהשדה (61.3%), ובמקום הרביעי בממוצע חסימות למשחק (3.9). כמו כן קלע 14.2 נקודות ואסף 8.4 ריבאונדים בממוצע למשחק.

==קריירת משחק מקצועית==
בדראפט ה-NBA{{כ}} 2000 נבחר פריזבילה בבחירה התשיעית על ידי יוסטון רוקטס, ומיד הועבר בטרייד למילווקי באקס. בשתיים וחצי עונותיו במילווקי מיעט לקבל דקות משחק, ותרם 1.9 נקודות ו-3.7 ריבאונדים בממוצע למשחק בלבד.

בפברואר 2004 הועבר לאטלנטה הוקס כחלק מטרייד משולש, במסגרתו טים תומאס ונאזי מוחמד נשלחו לניו יורק ניקס, בעוד קית' ואן הורן הועבר למילווקי.

לקראת עונת חתם פריזבילה על חוזה בפורטלנד טרייל בלייזרס, במדיה שיחק ב-6 וחצי העונות הבאות. לאורך התקופה פתח במרבית משחקי הקבוצה, ורשם ממוצעים כוללים של 4.8 נקודות, 7.3 ריבאונדים ו-1.5 חסימות למשחק. במשחק מול סיאטל סופרסוניקס ב-2 באפריל 2006 קבע שיא קריירה של 9 חסימות, ובמשחק מול לוס אנג'לס קליפרס ב-22 במרץ 2008 אסף שיא קריירה של 26 ריבאונדים. בעונות ו- העפיל עם הטרייל בלייזרס לפלייאוף ה-NBA, אולם בשני המקרים הודחה הקבוצה כבר בסיבוב הראשון.

בפברואר 2011 הועבר יחד עם דנטה קנינגהם, שון מרקס ושתי בחירות דראפט עתידיות לשארלוט בובקאטס, בתמורה לג'רלד וולאס.

בעונות ו- חזר לשחק עבור פורטלנד ומילווקי, בהתאמה, בטרם פרש ממשחק.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:מינסוטה: כדורסלנים
קטגוריה:כדורסלני אוניברסיטת מינסוטה
קטגוריה:בחירות דראפט של יוסטון רוקטס
קטגוריה:כדורסלני מילווקי באקס
קטגוריה:כדורסלני אטלנטה הוקס
קטגוריה:כדורסלני פורטלנד טרייל בלייזרס
קטגוריה:כדורסלני שארלוט בובקאטס
קטגוריה:אמריקאים שנולדו ב-1979
מפלי קון פאפנג

מפלי קון פאפנג (בלאית: ນ້ຳຕົກຕາດຄອນພະເພັງ; בקמרית: ល្បាក់ខោន) הוא מפל מים הממוקם בארכיפלג סי פאן דון, בנהר מקונג במחוז צ'אמפסאק , דרום לאוס, על הגבול עם קמבודיה. רוחב המפל הוא , והוא נחשב למפל הרחב ביותר בעולם.<ref></ref><ref></ref>

המפל הוא מפל המים הגדול ביותר בדרום-מזרח אסיה.

המפלים הגבוהים ביותר מתנשאים לגובה של 21 מטרים; רצף המפלים נמתח על פני 9.7 קילומטרים לאורכו של הנהר. הספיקה הממוצעת של המפלים היא כמעט 11,000m<sup>3</sup>/s. הספיקה הגבוהה ביותר שתועדה עמדה על 49,000m<sup>3</sup>/s.

חרף היותם המפלים הרחבים בעולם, ובעלי ספיקה מהגבוהות בעולם, המפלים לא זכו לפרסום רב.

== מאמצי ניווט ==
מפל זה הוא הסיבה העיקרית לכך שלא ניתן לשייט לכל אורכו של נהר המקונג לתוך סין. בסוף המאה ה-19, הקולוניאליסטים הצרפתים עשו ניסיונות חוזרים ונשנים לנווט במפלים אך מאמציהם כשלו. קושי זה הוביל להקמת מסילת הרכבת דון דט–דון קון בין האיים דון דט ודון קון .

== חיות בר ==
הדג ממשפחת הבליטורידיים, Hemimyzon khonensis ידוע מדגימה בודדת שנאספה במפלים.<ref></ref> המפלים הם ביתו של השבלון, מין של שפמנון בסכנת הכחדה שנאמר כי הוא דג המים המתוקים הגדול ביותר בעולם. על פי ההערכות, הדג מגיע לאורכים של שלושה מטרים, ומסה של עד 293 קילוגרמים.<ref></ref>

== גלריה ==
<gallery>
קובץ:Khone Phapheng Falls, Si Phan Don, Laos, widest waterfall in the world.jpg
קובץ:Khon Phapheng Falls, Champassak, Laos 2014 (5).jpg
קובץ:20171122 Khone Phapheng Falls 3893 DxO.jpg
קובץ:20171122 Khone Phapheng Falls 3915 DxO.jpg
</gallery>

== ראו גם ==
* מפל אנחל

== קישורים חיצוניים ==

* [https://www.answers.com/search?q=mekong מידע על האתר] 
* 
* 

== הערות שוליים ==

חון
קטגוריה:לאוס: גאוגרפיה
תות התעמלות

תות התעמלות (באנגלית: !Bo on the Go) היא סדרת הנפשה ממוחשבת קנדית לילדים, שנוצרה על ידי ג'ף רוזן והופקה על ידי Halifax Film. הסדרה עוקבת אחר ילדה בשם תות שיחד עם קונקון, חברה הדרקון, עוברת הרפתקאות שהיא פותרת אותן באמצעות פעילויות ספורטיביות בשיתוף הצופים בבית.

הסדרה שודרה במקור בקנדה בדיבוב אנגלי בערוץ CBC Television, החל מ-3 בספטמבר 2007 עד 18 בדצמבר 2009. בישראל הסדרה שודרה במקור בדיבוב עברי בטלוויזיה החינוכית הישראלית בשנת 2008. לסדרה הופקו 3 עונות ו-55 פרקים באורך 20 דקות.

ב-1 ביולי 2019 הסדרה עלתה לנטפליקס ישראל עם הדיבוב המקורי עם תרגום לעברית תחת השם בוא נרוץ!. ב-13 בדצמבר 2022 הסדרה בדיבוב עברי החלה להיות משודרת בשידורים חוזרים בישראל בערוץ A+.

== תקציר העלילה ==
תות היא ילדה שגרה בטירה יחד עם קונקון, חברה הדרקון שצעיר ממנה. שהם נמצאים בטירה הם לא יושבים בחוסר מעש, אלא יוצאים להרפתקאות באמצעות הדמיון ופעילויות ספורטיביות שנעשות בשיתוף הצופים בבית, המכונים "ידיתותים". כאשר השניים נתקלים בבעיה, הם פונים לקוסם שנותן להם עצות וידע. הסדרה מעודדת פעילות גופנית ומפתחת בצופים אהבה לספורט.

== דמויות ==
* תות (Bo, בו) – ילדה ספורטיבית, חיובית וסקרנית בעלת שיער כחול.
* קונקון (Dezzy, דזי) – דרקון ירוק-ורוד שצעיר מתות, דבר שגורם לו לפעמים להיות זקוק לעזרה ממנה.
* קוסם (Wizard, ויזרד) – קוסם שעוזר לתות וקונקון כאשר הם נתקלים בבעיה.

== מדבבים ==
הדיבוב העברי של הסדרה בוים על ידי גיתית שובל באולפני תומיתות.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|תות
|קתרין או'קונור
|תות דרויאן
|-
|קונקון
|אנדרו סביסטון
|גיתית שובל
|-
|קוסם
|ג'ים פאולר
|רון דרויאן
|}

== קישורים חיצוניים ==

* 

== הערות שוליים ==

קטגוריה:סדרות הנפשה קנדיות
קטגוריה:סדרות הנפשה ממוחשבת
קטגוריה:ערוץ לגדול חכם סדרות
קטגוריה:סדרות טלוויזיה קנדיות לילדים
קטגוריה:סדרות הרפתקאות קנדיות לילדים
קטגוריה:הטלוויזיה החינוכית הישראלית - תוכניות רכש
קטגוריה:סדרות טלוויזיה קנדיות שעלו לשידור בשנות ה-2000
קטגוריה:תוכניות טלוויזיה באנגלית
נתיבי אוויר אנטונוב

אנטונוב נתיבי אוויר או "חברת תעופה אנטונוב" (באוקראינית: ) היא חברת תעופה לטיסות מטען אוקראיני, המהווה חטיבה של חברת אנטונוב. היא מפעילה שירותי שכר בינלאומיים בשוק המטענים הגדולים. הבסיס העיקרי שלה הוא שדה התעופה הוסטומל ליד קייב.<ref name="FI"></ref> החברה החזיקה במטוס אנטונוב An 225 מרייה, שהיה מטוס המטען התפעולי הגדול בעולם ויחיד במינו, אשר הושמד בפברואר 2022 על ידי הרוסים.

== היסטוריה ==
אנטונוב An-22 "אנטאיוס"
אנטונוב An-74T
אנטונוב An-124-100 "רוסלן"]]
אנטונוב An-225 "מריה"
חברת התעופה הוקמה והחלה לפעול בשנת 1989 בהסכם שיווק עם אייר פויל לשיווק מטוסי אנטונוב An-124 לטיסות מטען ברחבי העולם, הסכם שהסתיים ביוני 2006. באותו חודש הקימו אנטונוב וחברה גדולה נוספת בעסקי המטען האווירי העולמי המיוחד, וולגה-דנפר איירליינס (רוסיה), חברת מיזמים משותפת בשם רוסלן אינטרנשיונל<ref>Flight International 27 March 2007</ref> - שבה לכל חברה יש אחזקה של 50%. ההפעלה המשותפת של ציי המטוסים האוקראיניים והרוסיים איפשרה להם לחלוק את הצי המסחרי המשולב An-124 של 17 מטוסים (שבעה מהם שייכים לאנטונוב)<ref></ref> ואת אנטונוב An-225 היחיד בשירות ברחבי העולם - הגדול ביותר מבין מטוסי מטען בעולם.<ref>a maximum take-off weight of over 600 tonnes and the plane with the widest wing-span, at 88.4 m (290 ft) http://www.guinnessworldrecords.com/records-5000/heaviest-item-airlifted/</ref>

בשנת 2017 אנטונוב פתחה משרד בבריטניה בשדה התעופה סטנדסטד, עם טיסה ראשונה בפברואר שבוצעה על ידי אנטונוב An-124 "רוסלן".<ref name="aircargonews-20170220"></ref>

== פעולות בולטות ==
* העברת טורבינת מים במשקל של 88 טון למפעל ההידרואלקטרי טאשקומסקה מחרקוב לטשקנט;
* שינוע כלי רכב הנדסיים אזרחיים להתמודדות עם השלכות רעידת האדמה בספיטאק, ארמניה בשנת 1988;
* העברת כלי רכב ומערכות לפתרון משבר המפרץ הפרסי (דחפורי פינוי מוקשים, תחנות חשמל ניידות, מוקשים מיוחדים וסירות פינוי נפט, סיוע הומניטרי);<ref></ref>
* העברת גנרטור סימנס במשקל 135.2 טון מדיסלדורף, גרמניה, לדלהי, הודו, שהועבר על ידי An-124;<ref>http://www.flightglobal.com/articles/2009/08/17/331063/video-worlds-largest-aircraft-an-225-emerges-to-set-new-lift-record.html</ref>
* דלק גרעיני במכולות מיוחדות מהבאניה, עיראק, ליקטרינבורג, רוסיה, במסגרת תוכנית האו"ם לפירוק נשק מעיראק;
* שינוע קטר במשקל 102 טון מלונדון, אונטריו, שבקנדה, לדבלין, אירלנד;<ref></ref><ref></ref>
* הטסת גנרטור במשקל 70 טון ללהור, פקיסטן, מדונקסטר, בריטניה, לצורכי תחנות כוח;
* הטסת גנרטור של 140 טון מזאגרב, קרואטיה לסבו שבפיליפינים לצורך החלפת אחד משני גנרטורים שנפגעו בברק.<ref></ref>
* מחולל תחנות כוח של 187.6 טון משדה התעופה פרנקפורט-האן, גרמניה, לירוואן, ארמניה (נרשם בספר השיאים כשינוע המטען הבודד הכבד בעולם<ref></ref>)
* משאבת בטון בפוצמייסטר בגודל 95 טון משדה התעופה הרטספילד אטלנטה, ארצות הברית, ליפן כדי לסייע לתחנת הכוח הגרעינית Fukushima I<ref></ref>
* ב-20 ביולי 2015 הוטס שנאי חשמלי בנפח 76 טון משדה התעופה הבינלאומי של שניאנג טאוקסיאן, סין, לקראצ'י, פקיסטן, לפרויקט הכוח בפארק השמש קווייד-אזאם.
* משלוח של שתי רכבות מקס ביגל TSB מגלב מינכן, גרמניה לצ'נגדו, סין.<ref></ref>
* שינוע מערכות כיפת ברזל, מנמל התעופה בן-גוריון לארצות הברית.

== קישורים חיצוניים ==

* (נכון לפברואר 2024, האתר לא פעיל)

== הערות שוליים ==

קטגוריה:יחסי ברית המועצות – הממלכה המאוחדת
קטגוריה:חברות תעופה למטענים
קטגוריה:חברות תעופה אוקראיניות